# DECIZIA ETAPEI DE ÎNCADRARE

**Nr. \_\_ din 26.02.2018**

(Proiect)

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU,** cu sediul înLoc. Zalău, b-dul. Mihai Viteazu, nr. 79, jud. Sălaj**,** înregistrată laAPM Salajcu nr. 508/30.01.2018**,** în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011,şi ca urmare a delegării de competenţă,

autoritatea competentăpentru protecţia mediuluiAPM Sălajdecide**,** ca urmare a consultărilordesfăşurate în cadrul şedinţei Comisiei de Analiză Tehnică din data de 26.02.2018 că proiectul: **Modernizare LEA 0,4 kV şi branşamente ȋn localitatea Jebucu, comuna Almaşu, judeţul Sălaj** propus a fi amplasat ȋn comuna Almaşu, sat Jebucu, jud.Sălaj, nu se supune evaluării impactului asupra mediului şi nu se supune evaluării adecvate

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului.

b) Caracteristicile proiectului:

b1) Mărimea proiectului:

Pentru aducerea liniei la parametri normali de functionare se propune urmatoarele lucrări:

1. inlocuirea conductorului funie aluminiu cu TYIR 50 OAL 3x70+16 mmp, pe următoarele tronsoane:

A0 - A4 - 3x35+35+16 mmp. 855 m.

A2 - A3 -.3x35+35+16 mmp. 80 m.

**Total 935 m**.

B0 - B2 - 3x35+35+16 mmp. 175 m.

B2 - B3 - 3x35+35+16 mmp. 715 m.

**Total 890 m.**

C0 – C1 **-** 3x35+35+16 mmp. 175 m.

C1 – C2 - 3x35+35+16 mmp. 590 m.

C2 - C3 - 25+25+16 mmp. 115 m.

**Total 880 m.**

1. inlocuirea stalpilor simpli de sustinere cu stalpi SE10T in fundatie turnata – 1 buc;
2. montare stalp suplimentar in retea st nr; 46/1 – 1 buc;
3. plantare stilp intermediar nr. 32/1, 35/1. – 2 buc;
4. consolidari stalpi de beton nr; 20 , 21 , 23 , 26 , 32 , 33 ,42 , 43 , 50 , 59/1. – 9 buc;
5. montare prize de pământ la st.nr. 1,.9, 11, 25, 29, 46/1, 59, 65. – 7 buc;
6. montare punct aprindere iluminat public pe stalpul nr.1 – 1 buc;
7. modernizare bransamente electrice 145 buc.

Toate lucrările proiectate se vor realiza pe marginea drumurilor din localitatea Jebuc conform planului de situaţie.

Suprafețele de teren necesare amplasării stâlpilor de beton proiectați, aparțin domeniului public respectiv Primăriei Almas.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul;

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: -nu este cazul

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 30 din 19.12.2017 emis de Primăria comunei Almaşu, terenul aferent lucrărilor propuse se află situat ȋn intravilanul comunei Almaşu, sat Jebucu, jud. Sălaj şi aparţine domeniului public;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

(Se va justifica în conformitate cu criteriile din anexa nr. 3 la Hotărârea Guvernului nr. 445/2009.)

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Respectarea prevederilor Ord. 119/2014, privind nivelul de zgomot.
6. Interzicerea depozitării direct pe sol a deşeurilor sau a materialelor cu pericol de poluare.
7. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 26.02.2018 au fost solicitate următoarele acte/avize:

– punct de vedere A.N „Apele Române”

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin